LIV 
agitur, i. e. vasculares (vasis et corpore ligneo ex- 
tructos) promiscue in sanis atque aegris plantis consi- 
dere. Itaque sine discrimine accrescunt, quo aliqua causa 
adlaía sunt eorum semina; corpus vero subjectum aut 
morbo afficere aut mortem illius accelerare tum poterunt, 
quum tam frequentes et densi insederunt, ut arborem pri- 
vent parte lucis necessariae, quum eam in effingendis 
novis oculis et ramis impediunt, quum pondere suo eam 
aut comprimunt aut deprimunt et quum nimium humo- 
rem in eam deducunt et ingerunt. Quapropter fieri po- 
test, ut pseudoparasiti aeque fere atque veri parasiti 
baseos suae evadant pestis et pernieies, quos posteriores 
non ignoramus vegetabili, cui insident, inferre exitium, 
ubi nimis frequentes illius suecos sibi arrogant idque 
cum detracto nutrimento tum suo pondere prohibent, 
quo minus suam vitam queat justo modo sustentare. 
Ejusmodi epiphyta si quis conspicit in Brasilia aut 
in ulla alia troparum terra, larga vegetatione insigni, 
illi tota istarum plantarum indoles ac natura mirifica 
videatur esse necesse est, in primis vero homini Eu- 
ropaeo, quippe qui in patria nihil adspiciat, quod aut 
simile sit, aut forma, coloribus, magnitudine tam insi- 
gni modo distinctum. Ac profecto qui advena videbit 
seriem Aracearum foliis pergrandibus ac radicibus per 
aérem funium instar miro modo convolutis, qui Brome- 
liacearum et Orchidearum caespites magnitudine varieta- 
teque florum praestantium, Nopaleasve carnosas, quae 
in una copulatae arbore integrum offerre videantur hor- 
tum botanicum, ille non minore stupore afficietur, quam 
qui conspexerit palmas altissimas et ingentes Chorisiae 
vel Lecythidos caudices, amplissime extensos et den- 
sissimae frondis corona ornatos. 
Jam vero postquam quae de pseudoparasitis in 
Brasilia dicenda erant primaria exposui et quae vide- 
bantur necessaria ad accuratiorem hujus tabulae de- 
scriptionem , pauca quoque adjiciam de propriis illius 
terrae parasitis. Hae quoque plantae uti in aliis pla- 
gis tropicis, ita in Brasilia multo et frequentiores 
inveniuntur et formosiores, quam in iis quae sunt extra 
tropas sitae; quae, etiamsi ad plantarum physiognomiam 
minoris sint momenti, quam isti pseudoparasiti, iis ta- 
men, qui plantarum naturam scrutantur, i. e. physiologis 
plura offerunt, quae maxime videantur esse reputanda. 
Omnes parasiti, quos ego quidem per Brasiliam oculis 
potui conspicere, mea opinione in quinque majores 
partes dividuntur: 
$. 1. Mycetes vel fungi quidam. 
$. 2. Phanerogamae aphyllae nec virides, radicibus 
aliarum plantarum insistentes. 
. 9. Phanerogamae aphyllae, in caulibus radicantes, 
. 4. Phanerogamae virides foliisque praeditae, quae 
primariis modo radicis partibus in basi insistunt. 
5. Phanerogamae virides foliisque praeditae, quae 
secundariis modo partibus in basi sese insugunt. 
§. 1. Quod adtinet ad fungos, has plantas probabile 
est non esse pauciores in Brasilia, quam in aliis terris, 
sed cum reliquarum formarum altitudine ac singularitate, 
tum molestiis et periculis, quae obeunda sunt ei, qui illas 
8 
TABULAE PHYSIOGNOMICAE EXPLICATAE. 
LIII 
exiguam se extollere altitudinem, ubi non solum primi- 
tivis radicibus affigere sese atque insugere solent, ve- 
rum etiam radiculis aéreis se firmare atque insistere. 
Quo plures ac vividiores aliqua horum epiphytorum 
species effingit radices secundarias, eo minus respi- 
ciunt fundamenti, cui innascuntur, directionem, pari- 
ter scilicet et verticales et horizontales crescentes. 
Filices caudice radicante praeditas mixtim modo huc 
modo illuc tendentes conspicis aut in zenith conversas 
aut in horizontem. Fici species tenues ae lentae, quae 
uti Hedera Helix nostras in scandendo parvis hau- 
storiis se affigunt, in trunco verticali lubenter crescere 
videntur, ubi folia sua disticha serie expandunt atque 
illius superficiei plana apprimunt. Omnino eae plantae 
scandentes, quae non solum amplexibus tenent sua fun- 
damenta, sed etiam parvis capreolis et haustoriis se 
adstringunt, in verticem ascendere admodum amant 
aíque saepius cernuntur in verticalibus  caudicibus, 
quam in obliquis, nec nisi raro in horizontem ver- 
gunt. Hac singulari natura praeter illas, de qui- 
bus jam dixi, Fici species praecipue allegandas puto 
Araceas, quae in Brasilia communi nomine Sipo de 
Imbé comprehenduntur, ex quibus una species magnis 
foliis sagittatis extructa saepe miram longitudinem 
30 — 40 pedum nanciscitur. Huic quum multis annis 
opus sit ad tale incrementum, comparat sibi unum plu- 
rave loca, in quibus in subjecto caudice nitatur, par- 
tem nimirum sui caulis in illo plane expandens, ac deni- 
que instar tori densi coronaeque similis circumcirca 
pullulans; qua incrementi indole sane mira fit, ut ful- 
cientis trunci cortice plus minus destructa, in ipso 
denique ejus corpore ligneo videatur incubare, ubi for- 
tasse alimenta sibi accommodata recipit eoque evadit 
verus parasitus. 
Postremo vero pseudoparasitorum in caudice ali- 
quo insidentium numerus nequit dubitari, quin eo quo- 
que pendeat, an ejusdem speciei aliae plantae sint in 
vicinia, qua re facillime possit evenire, ut semina aut 
vento suoque pondere et pluvia, aut per animalia con- 
gerantur. Has plantas plerumque in humidis calidisque 
silvae primitivae recessibus inveniebam frequentissimas, 
unde eas quasi ex loco stativo magis magisque adau- 
geri mihi patefactum est; neque erat ejusmodi locis 
difficile observatu, aves et mammalia in horizontalibus 
caudicibus ac ramis per tempus insidentia ipsis his po- 
tissimum locis illarum semina dispergere. Quicun- 
que vitae securitatem in mirificis illis et horridis silvis 
aliquantum. contemplatus fuerit, illum non fugiet, uti 
hominem ita etiam bestiarum greges in certis quibus- 
dam viis praecipue migrare, cería certis noctis ac diei 
temporibus animalia in certis locis silvarum tenere cur- 
sum, ea in alis quiescere ac pascere, in aliis prae- 
dari; quibus rebus non dubium est, quin apprime mo- 
dus ac ratio constituatur, qua planta aliqua et inseri- 
tur et disseminatur; quocirca disserendi de hac re oc- 
casionem nolui praetermittere. 
Ex iis quae adhuc sunt exposita, posse videtur 
affirmari, pseudoparasitos, de quibus hic potissimum 
Tab. physiogn. 
